system
Răspunde în limba română, în stilul Wikipedia, cat mai corect gramatical.
user
Ce informații concise poți oferi despre 21 iunie?
assistant
21 iunie este a 172-a zi a calendarului gregorian și a 173-a zi în anii bisecți. Mai sunt 193 de zile până la sfârșitul anului.

În 21 (respectiv 20) iunie, în emisfera nordică soarele ajunge în zenit și nu mai apune la cercul polar. Această zi marchează solstițiul de vară în emisfera nordică și solstițiul de iarnă în emisfera sudică. Este ziua anului cu lumina zilei cea mai lungă în emisfera nordică, și cea mai scurtă în emisfera sudică.

Evenimente 

 1607: Este instaurată prima Parohie Protestant Episcopală din SUA, în Jamestown.
 1633: Omul de știință italian Galileo Galilei este găsit vinovat de către Inchiziție de „bănuită erezie“ pentru apărarea opiniei heliocentrice copernicane, în care se crede că Pământul și alte planete orbitează în jurul Soarelui. Deși a fost forțat în a renega public opinia heliocentrică, pedepsei sale i s-a adăugat și o perioadă nelimitată de arest la domiciliu.
 1848: În revista „Foaie pentru minte, inima și literatură" a apărut poezia „Un răsunet", de Andrei Mureșanu. Din data de 24 ianuarie 1990, această poezie, pe muzica lui Anton Pann, a devenit Imnul de Stat al României, cunoscut sub titlul „Deșteaptă-te, române!"
 1940: Al Doilea Război Mondial: Franța capitulează în fața Germaniei.
 1941: Al Doilea Război Mondial: În noaptea de 21-22 iunie, ora 00:00, Armata Română a declanșat operațiunile militare pentru eliberarea Basarabiei și Bucovinei de Nord de sub ocupația sovietică.
 1963: Giovanni Battista Enrico Antonio Maria Montini este ales Papa Paul al VI-lea, de către Colegiul Cardinalilor.
 1965: Trupa „The Byrds" lansează albumul Mr. Tambourine Man.
 1977: Elvis Presley susține ultimul său concert în Rapid City, Dakota de Sud.
 2017: Moțiunea de cenzură intitulată "România nu poate fi confiscată. Apărăm democrația și votul românilor", inițiată de parlamentarii PSD și ALDE împotriva Guvernului Sorin Grindeanu a fost aprobată cu 241 voturi „pentru” și 10 voturi „împotrivă”. Au votat doar parlamentarii PSD, ALDE și cei ai minorităților naționale; PNL și USR au fost prezenți în plen, dar nu au votat, în timp ce UDMR și PMP nu au fost prezenți. Deși de obicei votul era secret cu bile, de data asta s-a votat cu bilele la vedere. Pentru ca moțiunea să treacă, numărul minim necesar de voturi a fost de 233.

Nașteri 

 1774: Daniel D. Tompkins, al șaselea vicepreședinte american (d. 1825)
 1781: Siméon Denis Poisson, fizician și matematician francez (d. 1840)

 1814: Théodore Frère, pictor francez (d. 1888)
 1824: Vincenzo Cabianca, pictor italian (d. 1902)
 1839: Machado de Assis, scriitor brazilian (d. 1908)
 1845: Luis Jiménez Aranda, pictor spaniol (d. 1928)
 1858: Giuseppe De Sanctis, pictor italian (d. 1924)
 1863: Max Wolf, astronom german (d. 1932)
 1884: Marcel Schlumberger, inginer francez (d. 1953)
 1891: Hermann Scherchen, dirijor și compozitor german (d. 1966)

 1905: Jean-Paul Sartre, romancier, dramaturg, filosof francez (d. 1980)
 1914: William Vickrey, economist american, laureat al Premiului Nobel (d. 1996)
 1920: Puiu Călinescu, actor român (d. 1997)
 1921: Jane Russell, actriță americană (d. 2011)
 1921: Judy Holliday, actriță americană (d. 1965)
 1924: Jean Laplanche, scriitor francez (d. 2012)
 1925: Marcel Anselme, pictor francez (d. 1982)
 1928: Elena Greculesi, pictoriță română (d. 2016)
 1929: Abdel Halim Hafez, cântăreț și actor egiptean (d. 1977)
 1934: Mihail Cibotaru, prozator și publicist din Republica Moldova (d. 2021)
 1935: Françoise Sagan, scriitoare franceză (d. 2004)
 1943: Andrei Șerban, regizor român de teatru și film
 1948: Ian McEwan, scriitor britanic
 1948: Andrzej Sapkowski, scriitor polonez de literatură fantasy
 1953: Benazir Bhutto, politician pakistanez (d. 2007)
 1955: Michel Platini, fotbalist și antrenor francez, președinte al UEFA
 1961: Manu Chao, muzicant francez (Mano Negra)
 1962: Viktor Țoi, cântăreț rock, poet și actor rus cu origini coreene, lider al formației Kino (d. 1990)
 1968: Liviu Câmpanu, politician român
 1971: Anette Olzon, cântăreață suedeză
 1974: Răzvan Mazilu, dansator și coregraf român
 1974: Flavio Roma, fotbalist italian
 1978: Andreea Bănică, cântăreață română 
 1979: Kostas Katsouranis, fotbalist grec
 1979: Chris Pratt, actor american
 1982: Prințul William, duce de Cambridge, Prinț al Regatului Unit al Marii Britanii și al Irlandei de Nord
 1983: Edward Snowden, whistleblower american
 1985: Lana Del Rey, cântăreață americană
 1993: Dylan Groenewegen, ciclist neerlandez

Decese 
 1377: Regele Eduard III al Angliei (n. 1312)
 1527: Niccolo Machiavelli, istoric, scriitor, politician italian (n. 1469)
 1874: Anders Jonas Ångström, fizician și astronom suedez (n. 1814)
 1914: Bertha von Suttner, scriitoare austriacă, prima femeie laureată a Premiului Nobel pentru Pace (n. 1843)
 1922: Tache Ionescu, om politic român (n. 1858)
 1957: Johannes Stark, fizician german (n. 1874)
 1970: Victor Vâlcovici, matematician român, membru al Academiei Române (n. 1885)
 1978: Pál Auer , politician, scriitor, memorialist, jurnalist și diplomat maghiar (n. 1885)
 1981: Alberto Suppici, jucător și antrenor uruguayan de fotbal (n. 1898)
 1988: George Ivașcu, istoric și critic literar român (n. 1911)
 2019: Dimítris Christófias, politician cipriot, președinte al Ciprului între 2008-2013 (n. 1946)
 2020: Zeev Sternhell, istoric și politolog polonez israelian (n. 1935)

Sărbători 
 Sf. Mucenici Iulian din Tars și Afrodisie (calendar ortodox)
 Sf. Alban din Mainz (calendar catolic)

 Fête de la Musique, ziua internațională a muzicii (din 1982)
 Uniunea Internațională Etică și Umanistă (ONU) (din 1982)

Note

 
! 21
! 06 21